en en en en en id en en fr ms ca id en en en id en en fr ms ca id ms id id id id ms id id id id id id ms id la id id ms de fr ms ms ms ms ms ms ms ms id id id id id id ms ms id id id id id id id en en en de en en nl en en en id en en id it id it id pt en ms id en fi en id id en nl en id en lb en id en en en en fa en en en en en en es en en ms en fr en en en en en id en en
Ukhuwwah Bertaut Semula – Saifulislam.Com
Friday , September 2 2022
“Bahasa Arab kamu jauh lebih baik berbanding dahulu. Saya sangat gembira dan bersyukur” saya berkata.
“Apabila saya dapat tahu yang kamu merancang untuk datang ke Istanbul, saya berlatih untuk ingat kembali Bahasa Arab” kata Fatih.
“Berlatih macam mana?” saya kehairanan.
“Di televisyen Turki, ada rancangan kartun di dalam Bahasa Arab. Mudah. Dan banyak membantu” jelasnya.
“Haha, sudah tua-tua macam kita sekarang pun, menonton kartun masih keperluan” saya ketawa.
Kereta Fatih meluncur di celah-celah lorong Atasehir. Cara pemanduannya masih sama macam dahulu. Jika tidak kenal, memang kecut perut dibuatnya. Sungguh Turki!
Petang itu kami bertemu kembali.
Selepas 10 tahun tidak bersua muka, syukur Alhamdulillah hari ini saya dikurniakan rezeki untuk bertemu kembali dengan Fatih Kayacan. Sahabat, malah rasanya seperti adik beradik. Hilanglah rindu sedekad berjauhan antara dua benua.
Kali terakhir bersua, kami di hujung usia 20’an, kini usia merangkak menuju 40’an. Pantas sungguh masa berlalu.
“Kamu tidak nampak tua. Masih serupa seperti 10 tahun yang lalu!” kata Fatih.
“Kurangkan minum teh!” saya berseloroh.
Sejujurnya, boleh saya katakan Bahasa Arab Fatih jauh lebih baik berbanding Bahasa Turki saya.
“Fakulti Ilahiyat tidak mampu memaksa kamu menguasai Bahasa Arab. Hanya perniagaan sahaja yang memungkinkannya!” saya mengusik.
“Ukhuwwahlah! Tapi bisnes pun, ya juga!” jawabnya.
Tiba di rumah, Fatih dengan segera menelefon ramai kawan lama kami. Ada antaranya yang sudah tidak beliau hubungi bertahun-tahun. Mereka berhubung kembali kerana meraikan kehadiran saya. Fungsi yang memang selalu terjadi pada kehadiran saya, iaitu mengukuhkan asbab untuk berkumpul kembali.
Malah sepupunya Murat pun ditelefon.
“Ahhh, Hasrizal. Datanglah ke Istanbul!!!” Murat menjerit di telefon.
Beliau melambai-lambai di CCTV setor di Bolvadin, tempat beliau bekerja, yang dipantau oleh Fatih melalui skrin komputer di Istanbul.
“Sampaikan salam saya kepada Hasan Amca. Jika ada peluang, Insha Allah saya ke Bolvadin!” saya bertatih-tatih dalam Bahasa Turki yang seperti sudah tidak tersisa lagi.
Saya melihat sendiri betapa sibuknya Fatih menguruskan kedai. Memahami kebiasaan itu, saya meyakinkan Fatih agar tidak bimbangkan saya ketika beliau terpaksa menjawab panggilan telefon bertalu-talu dan dikunjungi pelbagai orang yang berurusan.
Terkenang saya kepada buku Secangkir Teh Pengubat Letih. Ia tidak akan terhasil, jika saya sentiasa mahu berprogram. Adakalanya, saya duduk sahaja di pejabat, di rumah, ada kalanya Fatih terlupa dan tertinggal saya di kedai pakcik beliau, dan semua kejadian itu saya isi dengan pemerhatian terhadap sekeliling, dan sesekali berbual dengan sesiapa sahaja yang menjengah.
Di setor kedainya, Fatih memperkenalkan saya kepada pekerja-pekerja beliau. Mereka amat menghormatinya dan teruja dengan kunjungan saya.
“Inilah Hasrizal yang saya ceritakan itu!” katanya memperkenalkan saya.
“Hoş geldiniz!” seorang demi seorang berjabat tangan dan berpelukan.
15 tahun sudah berlalu
“Hasrizal, Masha Allah rindunya saya kepada kamu. 10 tahun kita tidak berjumpa!” kata Fatih.
“Ya… 10 tahun saya menunggu peluang ini. Tetapi sedih juga sebab isteri dan anak-anak tidak dapat hadir bersama!” saya memberitahu.
“Benar. Insha Allah untuk pertemuan akan datang, janganlah tunggu 10 tahun lagi. Bawa mereka datang” ujarnya.
“Insha Allah!” saya menjawab.
Terkenang hadith Nabi sallallaahu alayhi wa sallam, daripada Abu Hurairah radiyallahu ‘anhu Nabi sallallaahu alayhi wa sallam bersabda yang bermaksud :
“Tujuh golongan, Allah akan menaungi mereka pada hari yang tiada naungan melainkan naungan-Nya (Salah satunya) Dua insan yang berkasih sayang kerana Allah, mereka bertemu dan berpisah kerana Allah. [Hadis Riwayat Bukhari dan Muslim]
10 tahun yang lalu kami berpisah kerana Allah.
Hari ini bertemu semula, bulat hati juga kerana-Nya.
“Fatih, hebatnya kamu berbahasa Arab!” kata Lukman.
“Haha, Fatih hebat bercakap Arab, tetapi sebenarnya Hasrizal tidak faham apa yang Fatih cakap. Itulah yang sebenarnya!” katanya berseloroh.
Dalam tawa, ada banyak isu besar yang menanti untuk disembangkan. Malam nanti, di rumah Insha Allah.
Hasrizal @ 43000 BSP
Facebook Notice for EU! You need to login to view and post FB Comments!
Previous Sebaik-baik Bekal Adalah Taqwa
Next Antara Khaled El-Rouayheb dan Halil Inalcik : The Triumph of Fanaticism
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
21/02/2013 at 8:11 AM
Moga Allah kurniakan Naungan-NYA buat Ust dan sahabat sekelian..
dan buat kami juga…Allahumma Amiiin…
21/02/2013 at 8:20 AM
Nampak sedap roti yang dihidang. Panjangnya cili hijau tu.
25/02/2013 at 3:05 PM
Allah……saya juga merindui turki….Tesekur ederim ustaz kerana mengamit semula memori saya di turki…Mungkinkah ustaz adlh salah seorg yang melawat kami ketika di akcakoca yurdu, uskudar pada tahun 1997?
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved